Kiøbenhavns Postrytter, 1797-06-26
Venedig, den 5te Junii. 10000 Franske ere her indskibede til Øerne Corfu, Zante, og Cepsalonien. Vor Admiral Condulmero har taget sin Afskeed, og Borger Minetto, der skal aftale Alting med den franske General Baraguay d'Hilliers er bleven hans Eftermand. Al vaabendygtigt Mandskab skal, efter Sigende, væbnes, og dannes til et Corps paa 20000 Mand. Alle Shirrer eller Politiespioner, hvoraf det under den aristokratiske Regiering paa det faste Land og i Venedig vare 2000, ere samtlig aftakkede, adskillige ere gangne i fransk militair Tieneste. De herværende Statsfængsler Pombi og Piozzi, som man kaldte Venedigs Ba stiller, nedbrydes nu, og paa Pladsen, hvor de have staaet, skulle oprettes Pyramider, med Jndskrifter, der minde om dens Grusomheder, hvoraf og en Beskrivelse skal gives i Trykken. Friehedstræets høytidelige Plantning er endnu udsat, da man vil oppebie Buonapartes Komme. Venedigs gamle vingede Løve er allevegne afskaffet, efter Folkets Forlangende, og nu sættes blot Friehedens Sindbillede forved Forordningerne. Regieringssagerne ere deelte mellem 10 Committeer, de politiske og diplomatiske Anliggender bestyrres af en Almeenvels Committee, der er erkiendt af alle Gesandte, uden den keiserlige. Den italienske Grændse, den 5te Junii. J Venedig veed man ikke ret, paa hvad Betingelser Freden, skal kiøbes. De første Underhandlere, man havde sendt til Buonaparte, maae ikke have fuldbragt deres Ærende efter Forventning; to Gange vare de hos ham, og da de 20de Mai sidste Gang kom fra ham, sendtes to andre did. Disse ere kort derpaa komne tilbage til Venedig, og man paastod, de havde medbragt Betingelser nes Ultimatum; men enten maatte dette ikke være sandt, eller disse Betingelser ere af det Slags, at Venedigs ny Regiering tager i Betænkning at giøre dem bekiendte; thi i Begyndelsen af denne Maaned have Municipalitetet ikke endnu ladet sig forlyde med et Bogstav. May landske Efterretninger opgive midlertid følgende, som de væsentligste Fredsvilkaar. Den hidtilværende aristoratiske Regieringsform bliver democratisk, Venedig betaler omtrent 40 Millioner Livres til Frankerig, som Skadesløsholdelser, og Straffebøder, Venedigs Land bliver i franske Hænder indtil Freden, da en Deel deraf gives tilbage. Republikens Søemagt, bestaaende af 15 Linieskibe, og 30 Fregatter, Galleyer o. s. v. gives i franske Hænder. Ogsaa Ancona og Hertugdommet Urbino have under de Franskes Begunstigelse hæftet sig til den cisalpinske Republik. Som bekiendt, vare disse Lande i Pavens Fred ikke bestemte til, at afrives fra Kirkestaten, men de Franske vilde kun, indtil Almeenfreden, beholde Ancona og dens Havn i Besiddelse, og da give Paven dem tilbage. Men nu have disse Lande besluttet at republicanisere sig. De vilde derfor sende to Deputerede til Buonaparte; disse gik den 15de May til den franske Commandant i Ancona, og mældte ham deres Forehavende. Men han gav dem til Svar, at de aldeles ikke behøvede at reise derefter, da han havde al fornøden Fuldmagt til at opfylde deres Ønske. Dagen derpaa havde de en lang Samtale med ham; og siden kundgjorde det derværende Municipalitet adskillige Forordninger, hvis Gienstand var at indføre den democratiske Regieringsform, og unddrage Landet Pavens Overherredom. De følgende Dage blev Adelen, Lehnsherlighederne, Told afgifterne, Vaabnene o. s. v. afskaffede, den 23de holdtes offentlige Høytider, og den 28de udraabtes Anconas Friehed offentlig.